Når der spilles kamp i kvarfinalerne i kvindernes landspokalturnering får Aalborg DH fornøjelsen af at møde Viborg.

Dermed kan Aalborg DH se frem til at møde de to gamle kolleger, søstrene Lunde, der skiftede fra Aalborg DH til netop Viborg op til denne sæson. Kampen skal spilles inden søndag den 16. september, skriver Dansk Håndbold Forbund på sin hjemmeside. Aalborg DH har hjemmebanefordel.